KOMMISSIONENS FORORDNING (EF) Nr. 1234/96 af 28. juni 1996 om ændring af forordning (EØF) nr. 388/92 og (EØF) nr. 1727/92 om gennemførelsesbestemmelser for den særlige forsyningsordning for henholdsvis de oversøiske franske departementer (OD) og Azorerne og Madeira vedrørende kornprodukter og om udarbejdelse af opgørelser over forsyningsbehovene, samt om udarbejdelse af opgørelsen over forsyningsbehovene vedrørende kornprodukter og isoglucose på De Kanariske Øer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 2598/95 (2), særlig artikel 2, stk. 6,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (3), senest ændret ved Kommissionens forordning (EF) nr. 2537/95 (4), særlig artikel 10,

under henvisning til Rådets forordning (EØF) nr. 1601/92 af 15. juli 1992 om særlige foranstaltninger for visse landbrugsprodukter til fordel for De Kanariske Øer (5), senest ændret ved forordning (EF) nr. 2537/95, særlig artikel 3, stk. 4, og

ud fra følgende betragtninger:

I henhold til artikel 2 i forordning (EØF) nr. 3763/91 blev der ved Kommissionens forordning (EØF) nr. 388/92 (6), senest ændret ved forordning (EF) nr. 2885/95 (7), fastsat en opgørelse over forsyningsbehovene for kornprodukter i OD for første halvår af 1996; forsyningsopgørelsen for andet halvår af 1996 bør fastsættes;

i henhold til artikel 2 i forordning (EØF) nr. 1600/92 blev der ved Kommissionens forordning (EØF) nr. 1727/92 (8), senest ændret ved forordning (EF) nr. 829/96 (9), fastsat en opgørelse over forsyningsbehovene for kornprodukter på Azorerne og Madeira for 1995/96; opgørelsen over forsyningsbehovene for 1996/97 bør fastsættes;

i henhold til artikel 2 i forordning (EØF) nr. 1601/92 bør der fastsættes en opgørelse over forsyningsbehovene for kornprodukter og isoglucose på De Kanariske Øer for 1996/97;

opgørelserne er udarbejdet på basis af de begrundede behov for forbruget eller forarbejdningsvirksomhederne, der er meddelt af de nationale myndigheder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EØF) nr. 388/92 affattes som angivet i bilag I til nærværende forordning.

Artikel 2

Bilaget til forordning (EØF) nr. 1727/92 affattes som angivet i bilag II til nærværende forordning.

Artikel 3

I henhold til artikel 2 i forordning (EØF) nr. 1601/92 fastsættes de mængder i den foreløbige forsyningsopgørelse, der fritages for importtold ved import fra tredjelande, eller ydes EF-støtte for, som angivet i bilag III til nærværende forordning.

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 356 af 24. 12. 1991, s. 1.

(2) EFT nr. L 267 af 9. 11. 1995, s. 1.

(3) EFT nr. L 173 af 27. 6. 1992, s. 1.

(4) EFT nr. L 260 af 31. 10. 1995, s. 10.

(5) EFT nr. L 173 af 27. 6. 1992, s. 13.

(6) EFT nr. L 43 af 19. 2. 1992, s. 16.

(7) EFT nr. L 302 af 15. 12. 1995, s. 3.

(8) EFT nr. L 179 af 1. 7. 1992, s. 101.

(9) EFT nr. L 112 af 7. 5. 1996, s. 5.

BILAG I

»BILAG

FORSYNINGSOPGØRELSE FOR KORNPRODUKTER FOR OD

Andet halvår 1996

>TABELPOSITION>

BILAG II

»BILAG

FORSYNINGSOPGØRELSE FOR KORNPRODUKTER FOR AZORERNE OG MADEIRA FOR HØSTÅRET 1996/97

>TABELPOSITION>

BILAG III

FORSYNINGSOPGØRELSE FOR KORNPRODUKTER OG ISOGLUCOSE FOR DE KANARISKE ØER FOR HØSTÅRET 1996/97

>TABELPOSITION>